I sentroafricani i ga combatù en te la seconda guera mondiale e en tel 1946, co tute le alte colonie francexi, i ga otegnù la citadinansa e la posibilità de formar governi locali. L’Asenblea locale en Sentrafica la xera guidà da Barthélemy Boganda, on prete catolego che volea l’indipendensa de tute le colonie africane. Boganda el xe diventà el capo de governo co el Sentrafrica el ga formà el primo governo autonomo, ma el xe morto en on incidente aereo en tel 1959. So cusin, David Dacko, el ga preso el control del paexe, controlà el pasagio a l’indipendensa el 13 agosto 1965 e mandà vanti el governo fin al 31 dicenbre 1965. El 1 genaro 1966, el colonel Jean Bédel Bokassa el ga fato on colpo de stato e el xe diventà presidente. Bokassa el ga subito abolì la Costitusion e ciapà tuto el poter legislativo e executivo ne le so mane. El 4 dicembre 1976, Bokassa el ga trasformà la republica en na monarchia co la proclamasion de l’Inpero del Sentro Africa. El presidente el xe diventà el inperator Bokassa I.